b'\n_START_ARTICLE_\nDvopik\xc4\x8dasta polonica\n_START_SECTION_\nOpis in biologija\n_START_PARAGRAPH_\nOdrasli hro\xc5\xa1\xc4\x8di dose\xc5\xbeejo dol\xc5\xbeino od 3,5 do 5,2 mm in imajo obi\xc4\x8dajno pokrovke v raznih odtenkih rde\xc4\x8de barve, na sredini vsake pokrovke pa je \xc4\x8drna pika. Obstajajo tudi druga\xc4\x8dne barvne razli\xc4\x8dice, obstaja pa tudi melanisti\xc4\x8dna razli\xc4\x8dica, ki ima \xc4\x8drne pokrovke in \xc5\xa1tiri ali celo \xc5\xa1est rde\xc4\x8dih pik. _NEWLINE_Dvopik\xc4\x8daste polonice plenijo prete\xc5\xbeno listne u\xc5\xa1i, hranijo pa se tudi z drugimi manj\xc5\xa1imi \xc5\xbeu\xc5\xbeelkami. Za potrebe biolo\xc5\xa1kega nadzora \xc5\xa1kodljivcev so dvopik\xc4\x8dasto polonico zanesli tudi v Avstralijo.'